વિશ્વભરમાં આ સમાચારો છપાયા હતા, અને પોતાને યુદ્ધ પછીનો ફ્યૂહરરનો સ્પષ્ટ વારસદાર ગણાવતો હિમલર હવે સાથી રાષ્ટ્રોને ખાતરી આપવા માગતો હતો કે યહૂદીઓને ગેસ વડે મારી નાખવાનું બંધ કરી દેવામાં આવશે. જો કે ઓક્ટોબરના એક ચોક્કસ દિવસ પહેલાં તેણે એ બાબતે કોઈ જ હુકમ જારી કર્યો ન હતો. એ દિવસે ચોક્કસ કઈ તારીખ હતી તેની કોઈ જાણકારી તો ઉપલબ્ધ નથી. તેના હુકમની એક નકલ ઓરેનબર્ગમાં જનરલ પોહ્લ સુધી પહોંચી હતી; જ્યારે બીજી નકલ જર્મન સુરક્ષા અધ્યક્ષ કાલ્ટેનબ્રનરને મળી હતી. બંને દ્વારા એ હુકમની અવગણના કરવામાં આવી હતી, અને એ જ રીતે એડોલ્ફ એઇકમેને પણ તેના તરફ ધ્યાન આપ્યું ન હતું. પ્લાઝોવ, થેરેસાઇનસ્ટેડ્ટ અને ઇટાલીએ નવેમ્બરના મધ્ય સુધી યહૂદીઓને ગેસથી ગુંગળાવીને મારી નાખવાનું ચાલુ જ રાખ્યું હતું. એવું માનવામાં આવે છે કે ગેસ ચેમ્બરોનો આખરી ઉપયોગ ઓક્ટોબર ત્રીસના દિવસે કરવામાં આવ્યો હતો!